果日過海去銅鑼灣行街買衫，無意中見到呢間粉麵店門口有條小人龍，望真啲係我最鍾意嘅車仔麵，見有人龍排隊應該叫做幾好食心啦，排咗一陣就到我入座，我叫咗配大雜麵，叫做咩餸都有啲，落單後好快就上枱了，湯底好深色，原來每碗都加咗腩汁，入面有豬肚，豬紅，蘿蔔，牛丸，魚旦等等，粉麵我選了油麵，湯底好濃好重味，掛麵都唔錯，麵身爽口帶少少彈牙，豬紅非常嫩滑，蘿蔔好腍身，而豬肚都腍好入味，其實整體都唔錯，係貴咗少少，但味道都叫有水準，間唔中會再嚟食